Unión del Pueblo Navarro talde parlamentarioari atxikitako foru parlamentari Marta Álvarez Alonso andreak idatziz erantzuteko galdera egin du (11-24/PES-00106). Hona hemen Nafarroako Gobernuaren Eskubide Sozialetako, Ekonomia Sozialeko eta Enpleguko kontseilariak horri buruz ematen duen informazioa:

1. Zenbat pertsonak eskatu zituzten 2022an etxebizitza partikularretarako laguntza-produktu teknologikoetarako laguntzak? Eta zenbatek 2023an?

2022an, 1.848 pertsonak eskatu zuten laguntza laguntza-produktu teknologikoetarako, eta 2023an, 3.815 pertsonak.

1. Zenbat laguntza-produktu diruz lagundu ziren 2022an? Zenbat 2023an?

2022an, 428 produkturi eman zitzaien dirulaguntza, eta 2023an, 3.141 produkturi.

1. Zer aurrekontu bete zen 2022an deialdi honetarako? Eta 2023an?

2022an betetako aurrekontua 543.986,22 eurokoa izan zen, eta 2023an, 4.378.686,92 eurokoa.

1. Zenbat pertsonak jaso zituzten laguntzak 2022an? Zenbatek 2023an?

2022an 428 pertsonak jaso zituzten laguntzak, eta 2023an 2.712k.

1. Zenbat pertsonari ukatu zitzaion laguntza 2022an aurrekontu-izendapenik ez izateagatik? Horietako zenbati eman zitzaien 2023an aurrekontu-izendapen berriarekin?

2022an inori ez zitzaion laguntza ukatu aurrekontu-izendapenik ez egoteagatik.

1. Zenbat pertsonari ukatu zaio laguntza 2023an aurrekontu-izendapenik ez izateagatik?

Oraingoz aurrekontu-izendapena badago; beraz, 2023an ere inori ez zitzaion laguntza ukatu aurrekontu-izendapenik ez egoteagatik.

1. Zein izan da dirulaguntzaren batez besteko zenbatekoa 2022an? Eta zein 2023an?

2022an, 1.270,99 euroko dirulaguntzak eman ziren batez beste, eta 2023an, 1.394,04 eurokoak.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko ekainaren 17an.

Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca